§ 45. Umiarsuarmit imaarsineq imaluunniit imaarsisoqarsinnaaneranut ulorianartorsiorneq Inatsisartut inatsisaannut imaluunniit maleruagassanut taanna naapertorlugu aalajangersarneqarsimasunut, imaluunniit § 58-imi pineqartunut ilaasunut akerliusoq pisimappat, aammalu inerteqquteqarneq peqqussuteqarnerluunniit imaani mingutsitsinissamik pitsaaliuinissaq akiuiniarnissarluunniit pisariaqartinneqarpat, Naalakkersuisut aamma oqartussaasut § 49-imi taaneqartut umiarsuup ingerlaqqinnissaanut allanilluunniit suliaqarnissaanut inerteqquteqarfigisinnaavaat, imaluunniit imaatigut angalanermi imaluunniit allanik suliaqarnermi maleruagassat aalajangersimasut malinneqarnissaannik peqqusinnaallugu.